TÉMA: **BOŽIE KRÁĽOVSTVO**

**Zoznámenie sa** : so špagátom –poviem meno a hodím ďalej klbko, pričom držím špagát, aby sa urobila sieť a pri odmotávaní všetci hovoria meno toho, komu ide klbko. 3 min.

**Modlitba**: /s fazuľami celý rok-začneme 1 fazuľkou /: **poďakovať**, poprosiť, odprosenie/+ pieseň

so sviečkou a fazuľkami. Každý dostane vajíčko z kindervajca /vytiahne si ho z vrecka/ a v ňom bude 1 fazuľka na modlitbu. Kto chce, zoberie fazuľku a poďakuje za človeka, ktorého má veľmi rád a položí fazuľku k sviečke. 4min.

**Pieseň**: Kde je Božie kráľovstvo? 3 min.

**motivácia**: peknou látkou zakrytá koruna pre kráľa a kráľovnú položená na stole. Deti hádajú, čo je tam. Po odokrytí začneme katechézu. 1 min.

/niečo k téme, čo vyvolá zvedavosť a uvedie do témy, napr. obrázok, hĺadanie písmeniek a poskladanie nadpisu, puzzle, predmet na stole alebo pri sviečke, niečo zakryté, čokoľvek na prebudenie záujmu o danú tému./

**Katechéza**: Božie kráľovstvo, čo je to? Kde je? Kto je kráľ? Kto je kráľovná / mať obrázky Ježiša a Márie s korunou/. Kto som ja? Chcem byť v Božom kráľovstve? Ako sa tam dostanem? ....až sa dostaneme k srdiečku. */vytiahni biele srdce a ukáž!/* Aké srdiečko má Pán Ježiš? A aké môže byť v Božom kráľovstve? Čo mám robiť, aby som mal čisté a dobré srdce? Kto som? A tešiť sa z toho. 4min.

Každé dieťa dostane biele papierové srdce do ruky a poviem mu:

,, *meno*, ty máš dobré srdiečko a patríš do Božieho kráľovstva, ty si princezná! ” A tešíme sa z toho. 2 min.

**Hra:** nalepíme si srdiečka na chrbát lepiacou páskou, každý dostane ceruzku a snaží sa urobiť druhému čiarku na srdiečko, ale pritom chrániť svoje, aby mu ho nepopísali.

3 min.

Potom si povieme, že nie je ľahké ochrániť srdiečko, aby bolo čisté. Musíme prosiť denne Pána Ježiša o odpustenie, keď sme urobili zle a o silu sa polepšiť. Chceme mať krásne srdiečka ako Pán Ježiš, aby sme sa s Ním mohli tešiť v Božom kráľovstve.

2 min.

**POKLAD**: A viete, čo má každé kráľovstvo? POKLAD! Ideme ho hľadať ako had, chytíme sa za ruky a hráme teplo, zima,až nájdeme poklad…v chladničke! Potom ho zjeme. 15 min.

Ak bude pekne a stihneme, vynesieme von hrad a budeme ho maľovať rôznymi technikami. Ak nie, každý napíše svoje meno alebo nakreslí seba na hrad vnútri.

8 min.

Pomôcky: koruna pánska a dámska, obrázok Ježiša a Márie s korunou na hlave, kindervajíčkové obaly, fazuľky, sviečka, zápalky, ceruzky, papierové srdiečka, lepiacu pásku, poklad do chladničky, papierový hrad, temperové farby, štetce, valčeky, metličky, kefky a špirály na maľovanie hradu, nádobky na vodu.

Záver: Modlitba a zopakujeme pieseň Kde je Božie kr. 2 min.

Cieľ: Poukázať na svoju identitu Božieho dieťaťa a cieľ života.

Vzbudiť túžbu po Božom kráľovstve a po Kráľovi. Prežiť radosť a zábavu na stretku.